Ангел Червенков
Ангел Димитров Червенков  е български състезател и треньор по футбол.

Биография 
Роден е на 10 юни 1964 в Болярово. Като футболист е играл на поста защитник за отборите на Тунджа (Ямбол) (1980 – 1982 г.), Армеец (София) (1982 – 1984 г.), ЦСКА (1984 – 1987 г.), Локомотив (Горна Оряховица) (1987 – 1989 г.), Етър (Велико Търново) (1989 – 1994 г.) и Монтана (1994 – 1996 г.). В „А“ група има 298 мача и 40 гола. Шампион на България през 1987 г. с ЦСКА и през 1991 г. с Етър, вицешампион през 1985 г. с ЦСКА, бронзов медалист през 1990 г. с Етър, носител на купата на страната през 1985 и 1987 г. с ЦСКА, на КСА през 1985 и 1986 г. с ЦСКА и на Купата на БФС през 1991 г. с Етър. В евротурнирите има 6 мача и 1 гол (2 мача с 1 гол за Етър в КЕШ и 4 мача за ЦСКА в турнира за купата на УЕФА). За националния отбор има 5 мача.

Треньорска кариера

ПФК ЦСКА (София) 
Работи като треньор в ДЮШ на ЦСКА (1999 – 2001 г.) и помощник-треньор в първия отбор в периода (2003 – 2007 г.) когато отборът записва славни в историята си победи над Байер Леверкузен и Ливърпул и участва в групите на турнира за купата на УЕФА. Печели шампионска титла 2005 г., Купа на България 2006 г. и Суперкупа на България през 2007 г.

Черно море (Варна) 
Помощник-треньор (2001 – 2002 г.)

Миньор (Бобов дол) 
Старши треньор (2002 – 2003 г.)

ФБК Каунас – Литва 
През 2007 г. след като напуска ЦСКА е поканен за Старши треньор на ФБК Каунас от собственика на отбора Владимир Романов, който в същото време е собственик и на други три отбора (Хартс, Шилуте, МТЗ – РИПО). След успешен полусезон и спечелване на Суперкупата на Литва и 1 място в класирането с 10 точки преднина пред втория, Романов го кани за Главен Мениджър в Хартс.

Хартс – Шотландия 
През сезон 2007/2008 оглавява елитния Шотландски отбор Хартс и записва името си като първия български треньор работил на Острова. Постига престижни победи над двата гранда като домакин на Глазгол Рейнджърс 4 – 2 и като гост на Селтик 0 – 2, когато ги отстранява на осминафинал за купата на Шотландия. След кратка пауза идва и вторият му престой в Хартс през сезон 2008/2009, но финансовата криза налегнала отбора и невъзможността на собственика да го издържа го принуждават да напусне и да се прибере в България.

ПФК Литекс (Ловеч) 
През сезон 2009/2010 след изминалите първи два кръга, получава покана от собственика Гриша Ганчев и става Старши треньор на ПФК Литекс. Печели безапелационно шампионска титла с 12 точки преднина пред втория, с най-добра защитата и най-добро нападение в първенството.

ФК Севастопол (Севастопол) 
През 2011 г. получава предложение да води елитния Украински отбор Севастопол и след края на сезона напуска.

Татран (Прешов) – Словакия 
През 2012 г. поема елитният Словашки отбор Татран Прешов.

ФК Севастопол (Севастопол) 
През 2014 г. за втори път оглавява отбора и го класира на най-високо за историята на клуба място в първенството, както и записва много клубни рекорди. Поради военното положение в страната и последвалият референдум за независимостта на полуостров Крим, отборът не е допуснат да участва в първенството на Украйна за следващия сезон, тъй като се счита за част от Русия и преустановява съществуването си.

ФК Арсенал (Киев) 
През 2015 г. получава покана да оглави амбициозен проект и приема да стане Генерален мениджър и Старши треньор на украинския ФК Арсенал Киев.

Локомотив Горна Оряховица 
През 2016 г. застава начело на завърналия се в най-висшия еталон на българския футбол отбор на Локомотив Горна Оряховица

Черноморец Одеса 
През сезон 2018/2019 оглавява елитния Украински отбор Черноморец Одеса, в който той работи до края на 2019 г.

Успехи

Кариера като футболист 

ЦСКА София
 Шампион на България: 1987
 Купа на България (2): 1985, 1987
 Купа на Съветската Армия (2): 1985, 1986

Етър
 Шампион на България: 1991
 Купа на България: 1991

Кариера като треньор 

ЦСКА София
 Шампион на България: 2005
 Купа на България: 2006
 Суперкупа на България: 2007

Литекс (Ловеч)
 Шампион на България: 2010

 Шампион на Литва: 2007
 Суперкупа на Литва: 2007

Статистика по сезони 
 Тунджа – 1980/81 – „Б“ група, 14 мача/2 гола
 Армеец – 1981/82 – „В“ група, 23/7
 Армеец – 1982/83 – „В“ група, 29/15
 Армеец – 1983/84 – „Б“ група, 31/8
 ЦСКА – 1984/85 – „А“ група, 25/
 ЦСКА – 1985/86 – „А“ група, 27/
 ЦСКА – 1986/87 – „А“ група, 18/1
 Локомотив (ГО) – 1987/88 – „А“ група, 29/2
 Локомотив (ГО) – 1988/89 – „А“ група, 28/2
 Етър – 1989/90 – „А“ група, 24/6
 Етър – 1990/91 – „А“ група, 27/3
 Етър – 1991/92 – „А“ група, 22/3
 Етър – 1992/93 – „А“ група, 24/3
 Етър – 1993/94 – „А“ група, 25/4
 Монтана – 1994/95 – „А“ група, 27/4
 Монтана – 1995/96 – „А“ група, 23/2

Бележки 

Български треньори по футбол
Треньори на Литекс (Ловеч)
Футболисти на Етър (Велико Търново)
Футболисти на ПФК ЦСКА (София)
Футболисти на Локомотив (Горна Оряховица)
Футболисти на Монтана
Български футболисти
Треньори на Черно море (Варна)
Родени в Болярово